**Ministru kabineta noteikumu projekta „****Grozījumi Ministru kabineta 2009.gada 13.janvāra noteikumos Nr.44 „Noteikumi par darbības programmas „Infrastruktūra un pakalpojumi” papildinājuma 3.1.5.3.1.apakšaktivitāti „Stacionārās veselības aprūpes attīstība””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu *„Grozījumi Ministru kabineta 2009.gada 13.janvāra noteikumos Nr.44 „Noteikumi par darbības programmas „Infrastruktūra un pakalpojumi” papildinājuma 3.1.5.3.1.apakšaktivitāti „Stacionārās veselības aprūpes attīstība”””* projekts (turpmāk – noteikumu projekts) sagatavots pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
|  2. | Pašreizējā situācija un problēmas | 1. Uz 2013.gada marta beigām darbības programmas "Infrastruktūra un pakalpojumi" papildinājuma 3.1.5.1.2.apakšaktivitātes "Veselības aprūpes centru attīstība" (turpmāk - 3.1.5.1.2.apakšaktivitāte) ietvaros konstatēts Eiropas Savienības (turpmāk – ES) fondu līdzfinansējuma pārpalikums 185 087 LVL apmērā un nacionālā līdzfinansējuma pārpalikums 32 662 LVL.

Finansējuma pārpalikums aprēķināts ņemot vērā Ministru kabineta 2012.gada 8.maija sēdes protokollēmumā Nr.25 26.§ 7.punktā noteikto, ja ES fonda prioritātes ietvaros kādā no aktivitātēm ir uzņemtas virssaistības un kādā šīs prioritātes projektā ir konstatēta neatbilstība vai tiek lauzts līgums, atbrīvotais finansējums sākot ar 2012.gada 8.maiju neatbilstoši veikto izdevumu apmērā nevar tikt novirzīts citu ES fonda projektu īstenošanai. Lai nodrošinātu racionālu ES fondu līdzekļu izmantošanu veselības jomā, Veselības ministrija pieņēma lēmumu atbalstīt atlikušā 3.1.5.1.2.apakšaktivitātes finansējuma 185 087 LVL apmērā pārdali projektam Nr.3DP/3.1.5.3.1/11/IPIA/VEC009 „*VSIA „Bērnu klīniskā universitātes slimnīca” stacionārās veselības aprūpes infrastruktūras attīstība*” (turpmāk – BKUS projekts), par ko Ministru kabineta 2013.gada 16.jūlija sēdē apstiprināja rīkojumu *„Grozījums darbības programmas „Infrastruktūra un pakalpojumi” papildinājumā”* (prot. Nr.40 18.§, TA-1510) (turpmāk – DPP grozījumi). Papildu finansējums BKUS projekta ietvaros tiks novirzīts hematoonkoloģijas nodaļas telpu rekonstrukcijai un iekārtošanai, kurās kopējas izmaksas plānotas ap 700 tūkst.LVL. Papildu nepieciešamo finansējumu paredzēts iegūt:* no Bērnu slimnīcas fonda rīkotās labdarības akcijas „Saulaino dienu akcija”;
* no BKUS projekta citu aktivitāšu ietvaros ietaupītiem līdzekļiem;
* no darbības programmas "Infrastruktūra un pakalpojumi" papildinājuma 3.1.5.3.1.apakšaktivitātes „Stacionārās veselības aprūpes attīstība” (turpmāk – 3.1.5.3.1.apakšaktivitāte) atlikuma Eiropas Reģionālā attīstības fonda (turpmāk – ERAF)un privātā līdzfinansējuma 69 867,06 LVL apmērā, tai skaitā:
* no SIA "Daugavpils reģionālā slimnīca" pirmās projektu iesniegumu atlases kārtas projekta 22 591,02 LVL apmērā (t.sk. ERAF 19 202,37 LVL un privātais finansējums 3 388,65 LVL);
* no SIA "Jelgavas pilsētas slimnīca" pirmās projektu iesniegumu atlases kārtas projekta 0,01 LVL apmērā (ERAF finansējums);
* no SIA "Liepājas reģionālā slimnīca" pirmās projektu iesniegumu atlases kārtas projekta 117,22 LVL apmērā (t.sk. ERAF 99,64 LVL un privātais finansējums 17,58 LVL);
* no VSIA "Traumatoloģijas un ortopēdijas slimnīca" pirmās projektu iesniegumu atlases kārtas projekta 5 729,69 LVL apmērā (t.sk. ERAF 4 870,24 LVL un privātais finansējums 859,45 LVL);
* no SIA "Rēzeknes slimnīca" pirmās projektu iesniegumu atlases kārtas projekta 25,00 LVL apmērā (t.sk. ERAF 21,25 LVL un privātais finansējums 3,75 LVL);
* no SIA "Kuldīgas slimnīca" pirmās projektu iesniegumu atlases kārtas projekta 200,61 LVL apmērā (t.sk. ERAF 170,52 LVL un privātais finansējums 30,09 LVL);
* no SIA "Jūrmalas slimnīca" otrās projektu iesniegumu atlases kārtas projekta 25 919,27 LVL apmērā (t.sk. ERAF 22 031,38 LVL un privātais finansējums 3 887,89 LVL);
* no SIA "Aizkraukles slimnīca" otrās projektu iesniegumu atlases kārtas projekta 5 764,53 LVL apmērā (t. sk. ERAF 4899,85 LVL un privātais finansējums 864,68 LVL);
* no SIA "Bauskas slimnīca" otrās projektu iesniegumu atlases kārtas projekta 1 719,34 LVL apmērā (t.sk. ERAF 1461,44 LVL un privātais finansējums 257,90 LVL);
* no Rīgas pašvaldības SIA "Rīgas 2.slimnīca" otrās projektu iesniegumu atlases kārtas projekta 1 531,29 LVL apmērā (t.sk. ERAF 1301,60 LVL un privātais finansējums 229,69 LVL);
* no Rīgas rajona pašvaldības SIA "Rīgas rajona slimnīca" otrās projektu iesniegumu atlases kārtas projekta 423,49 LVL apmērā (t.sk. ERAF 359,97 LVL un privātais finansējums 63,52 LVL);
* no VSIA "Nacionālais rehabilitācijas centrs „Vaivari”" pirmās projektu iesniegumu atlases kārtas projekta 0,01 LVL apmērā (ERAF finansējums).
1. 2013.gada 27.februārī tika apstiprināti grozījumi 2009.gada 13.janvāra Ministru kabineta noteikumos Nr.44 "*Noteikumi par darbības programmas “Infrastruktūra un pakalpojumi” papildinājuma 3.1.5.3.1.apakšaktivitāti “Stacionārās veselības aprūpes attīstība”*” (turpmāk – noteikumi Nr.44), kas papildināja noteikumus Nr.44 ar valsts atbalsta aprēķināšanas nosacījumiem, kā arī precizēja noteikumu Nr.44 5.punktā noteikto 3.1.5.3.1.apakšaktivitātes pieejamā kopējā finansējuma sadalījumu pa avotiem. Tika precizēts, ka 3.1.5.3.1.apakšaktivitātes pieejamais kopējais finansējums ietver ERAF līdzfinansējumu un nacionālo finansējumu. Savukārt, nacionālais finansējums ietver sevī valsts budžeta, pašvaldību budžeta, citu publisko finansējumu un privāto finansējumu. Ņemot vērā minēto, nepieciešams veikt grozījumus noteikumu Nr.44 5.3.1., 12.1., 12.2. un 23.3.apakšpunktā, 1.pielikumā un 3.pielikumā, nodrošinot to atbilstību iepriekš veiktajiem grozījumiem noteikumu Nr.44 5.punktā.

Papildus noteikumu projekts paredz turpmāk neatdalīt pašvaldības budžetu no cita publiskā finansējuma (grozījumi noteikumu Nr.44 5.punktā, 12.1.apakšpunktā, 23.3.apakšpunktā, 1.pielikumā un 3.pielikuma A daļas 8.sadaļā un C.daļā), jo attiecīgā informācija netiek vērtēta un turpmāk izmantota, savukārt atsevišķos gadījumos veidojas problēmas ar finansējuma sadalījumu starp minētiem avotiem.Paredzēts, ka projektu finansēšanai tiks piesaistīti šādi finansēšanas avoti: ERAF finansējums, nacionālais publiskais finansējums (valsts un cits publiskais finansējums (piemēram, pašvaldību kredītlīdzekļi projekta realizēšanai, kas saņemti kā aizdevums Valsts kasē; pašvaldības ieguldījumi finansējuma saņēmēja pamatkapitāla palielināšanā; ārstniecības iestāžu kredītlīdzekļi projekta realizēšanai, kas saņemti kā aizdevums Valsts kasē ar samazinātu kredītprocentu likmi u.c.) un privātais finansējums.1. 3.1.5.3.1.apakšaktivitātes ietvaros VSIA „Paula Stradiņa klīniskā universitātes slimnīca” (turpmāk – PSKUS) realizē šādus projektus:
* projektu Nr.3DP/3.1.5.3.1/IPIA/VSMTVA/013 „*Paula Stradiņa klīniskās universitātes slimnīcas infrastruktūras attīstība, uzlabojot veselības aprūpes pakalpojumu kvalitāti un izmaksu efektivitāti*” ar kopējām izmaksām 14 020 300,00 LVL, t.sk. ERAF līdzfinansējums 8 500 000,00 LVL, valsts budžeta līdzfinansējums 1 321 000,00 LVL un privātais līdzfinansējums 4 199 300 LVL;
* projektu Nr.3DP/3.1.5.3.1/11/IPIA/VEC/012 „*Paula Stradiņa klīniskās universitātes slimnīcas infrastruktūras attīstība, uzlabojot veselības aprūpes pakalpojumu kvalitāti un izmaksu efektivitāti, 2.kārta*” ar kopējam izmaksām 10 000 494,25 LVL, t.sk. ERAF līdzfinansējums 8 421 416,19 LVL un privātais līdzfinansējums 1 579 078,06 LVL;
* valsts galvotā aizdevuma projektu „*Jaunā korpusa 1.kārtas būvniecība*” ar kopējām izmaksām 46 400 000,00 LVL.

Ministru kabineta 2007.gada 26.jūnija noteikumu Nr.419 „*Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu*” 22.punkts nosaka, ka, ja ES fonda projekta sākotnēji apstiprinātās izmaksas pieaug virs lielā projekta minimālā finansiālā apjoma (t.i projektu kopējās izmaksas pārsniedz 50 000 000 euro), finansējuma saņēmējs izdara grozījumus ES fonda projektā un virza to apstiprināšanai kā lielo projektu. Tā kā visiem minētajiem PSKUS projektiem faktiski ir vienots mērķis – slimnīcas jaunā korpusa A daļas būvniecība, kā arī mērķu sasniegšanai tiek rīkots viens iepirkums, tādejādi projekts tiek uzskatīts par lielo projektu atbilstoši Eiropas Savienības Padomes Regulas (EK) Nr.1083/2006, ar ko paredz vispārīgus noteikumus par ERAF, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Komisijas Regula Nr.1083/2006) 39.-41.pantam.Līdz ar to, lai nodrošinātu PSKUS projekta iesnieguma atbilstību Komisijas Regula Nr.1083/2006, noteikumos Nr.44 nepieciešams veikt noteikumos Nr.44, papildinot ar jaunu 141.punktu, kas noteiks rīcību gadījumā, ja projektu īstenošanas laikā projekta izmaksas sasniedz lielā projekta robežu.1. Šobrīd noteikumos Nr.44 Centrālajai finanšu un līguma aģentūrai (turpmāk - Sadarbības iestāde) nav pietiekami precīzi noteikts pārbaužu apjoms attiecībā uz proporcijas, kādā projekta ietvaros attīstīto infrastruktūru ir paredzēts izmantot valsts apmaksāto veselības aprūpes pakalpojumu sniegšanai un citu darbību veikšanai (turpmāk – infrastruktūras izmantošanas proporcija), aprēķinu un ievērošanas kontroli. Līdz ar to noteikumi Nr.44 papildināti ar jaunu 10.111.apakšpunktu, kas nosaka Sadarbības iestādes pārbaužu veikšanas apjomu, paredzot, ka infrastruktūras izmantošanas proporciju pārbauda visām projekta izmaksām, nevis atsevišķi attiecināmajām un neattiecināmajām.

Paredzēts ka kontroles ietvaros Sadarbības iestāde pārliecināsies par minimāli nepieciešamā finansējuma piesaisti, pārbaudot vai projekta ietvaros atbilstoši veiktajam infrastruktūras izmantošanas proporcijas aprēķinam tika veikti maksājumi par minimāli nepieciešamo privāto finansējumu un to finansēšanas avots ir tiešam privātais finansējums.Gadījumos, kad finansējuma saņēmējs nevarēs nodrošināt minimālo privāto finansējumu atbilstoši infrastruktūras izmantošanas proporcijas aprēķinam, ņemot vērā noteikumu Nr.44 296.punktu, Sadarbības iestāde pieprasīs finansējuma saņēmējam atmaksāt pārmērīgo kompnesāciju proporcionāli attiecināmo izmaksu īpatsvaram kopējo projekta izmaksu ietvaros.Papildus nepieciešams papildināt noteikumu Nr.44 10.15.apakšpunktu, ar nosacījumu, ka Sadarbības iestāde izstrādā iekšējo procedūru aprakstu arī noteikumu Nr.44 10.111.apakšpunktā noteiktajai funkcijai.1. Ministru kabineta 2012.gada 12.jūnija sēdes protokollēmuma (prot. Nr.33  53.§) *„Informatīvais ziņojums „Par komercdarbības atbalsta normu piemērošanu Eiropas Savienības fondu darbības programmas „Infrastruktūra un pakalpojumi” papildinājuma 3.1.5.3.1.apakšaktivitātes „Stacionārās veselības aprūpes attīstība” atbalstam””* 3.punkta uzdevums nosaka Finanšu ministrijai (Centrālajai finanšu un līgumu aģentūrai) līdz 2012.gada 31.decembrim veikt grozījumus 3.1.5.3.1.apakšaktivitātes pabeigtajos projektos un veikt citas nepieciešamās darbības atbilstoši normatīvajiem aktiem komercdarbības atbalsta jomā, precizējot attiecināmo un neattiecināmo izmaksu proporciju. Attiecīgi ar Ministru kabineta 2012.gada 13.novembra sēdes protokollēmuma (prot. Nr.64  25.§) uzdevuma izpildes termiņš tika pagarināts līdz 2013.gada 30.jūnijam un ar Ministru kabineta 19.02.2013.sēdes protokola Nr. 10 14.§ līdz 2013.gada 31.augustam. Sadarbības iestādei nebija iespējams nodrošināt uzdevuma izpildi, jo uzdevuma izpilde ir tieši atkarīgā no finansējuma saņēmēju rīcības un Veselības ministrijas finansējuma saņēmēju konsultāciju par infrastruktūras izmantošanas proporcijas aprēķināšanu pieejamības. Šobrīd ir nokonsultēti visi finansējuma saņēmēji, savukārt konsultāciju procesā konstatētās noteikumu Nr.44 nepilnības, kas aprakstītas augstāk, līdz ar to infrastruktūras izmantošanas proporcijas aprēķinu un attiecīgu projektu iesniegumu grozījumu veikšana šobrīd aizkavējas. Ņemot vērā minēto nepieciešams pagarināt uzdevuma izpildes termiņu līdz 2014.gada 31.decembrim.
 |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Noteikumu projekta mērķis ir nodrošināt racionālu ES fondu līdzekļu izlietojumu stacionāro veselības aprūpes pakalpojumu uzlabošanai, tai skaitā nodrošināt papildu finansējuma piesaisti prioritārajām vajadzībām, precizēt 3.1.5.3.1.apakšaktivitātes finansēšanas nosacījumus, noteikt lielā projekta iesnieguma sagatavošanas un vērtēšanas nosacījumus atbilstoši Komisijas Regulas Nr.1083/2006 prasībām un precizēt infrastruktūras izmantošanas proporcijas aprēķināšanas un kontroles nosacījumus.1. Lai nodrošinātu BKUS hematoonkoloģijas nodaļas telpu rekonstrukciju un iekārtošanu, noteikumu projekts paredz palielināt 3.1.5.3.1.apakšaktivitātei pieejamo kopējo finansējumu un konkrēti trešās kārtas BKUS projekta finansējumu:
* novirzot no 3.1.5.1.2.apakšaktivitātes ERAF finansējumu 185 087,00 LVL apmērā un nacionālo līdzfinansējumu 32 662,00 LVL apmērā;
* veicot finansējuma pārdali 3.1.5.3.1.apakšaktivitātes ietvaros, pārdalot pirmās un otrās kārtas projektu ERAF finansējuma atlikumu 59 387,00 LVL apmērā un nacionālo līdzfinansējumu 10 480,06 LVL apmērā.

Attiecīgi grozījumi veikti noteikumu Nr.44 5.punktā precizējot 3.1.5.3.1.apakšaktvitātei pieejamo finansējumu un tā sadalījumu pa avotiem, un 1.pielikumā, precizējot finansējuma sadalījumu pa projektiem (attiecīgi noteikumu projekta 1. un 11.punkts).1. Lai nodrošinātu noteikumu Nr.44 punktu savstarpēju saskaņotību, kā arī izņemtu prasības attiecībā uz pašvaldības budžeta norādi atsevišķi no cita publiskā finansējuma, nepieciešams veikt šādus grozījumus noteikumu Nr.44:
* 5.punktā, precizējot finansējuma sadalījumu pa finansēšanas avotiem (attiecīgi noteikumu projekta 1.punkts);
* 12.1.apakšpunktā, precizējot finansējuma avotu nosaukumus (attiecīgi noteikumu projekta 5.punkts);
* 12.2.apakšpunktā, precizējot finansējuma avotu uz citu nacionālo līdzfinansējumu (attiecīgi noteikumu projekta 5.punkts);
* 12.3.apakšpunktu svītrot, jo nav juridiskā sloga (attiecīgi noteikumu projekta 6.punkts);
* 23.3.apakšpunktā, paredzot, ka projektu finansēšanai var piesaistīt arī citu publisku finansējumu (attiecīgi noteikumu projekta 8.punkts);
* 23.3.3.apakšpunktu izteikt jaunā redakcijā, kas paredz, ka citu nacionālo līdzfinansējumu finansējuma saņēmējs nodrošina no pašu līdzekļiem (attiecīgi noteikumu projekta 9.punkts);
* 1.pielikumā, precizējot finansējuma avotu nosaukumus (attiecīgi noteikumu projekta 11.punkts);
* 3.pielikuma A daļas 8.sadaļā un C daļā, precizējot finansējuma avotu nosaukumus (attiecīgi noteikumu projekta 12. un 13.punkts).
1. Lai nodrošinātu iespēju noteikumu Nr.44 ietvaros īstenot lielo projektu atbilstoši Komisijas Regula Nr.1083/2006, noteikumu projekts tiks papildināts ar jaunu 141.punktu, nosakot, ka gadījumos, kad aktivitātes ietvaros projektu, kuriem ir kopīgs mērķis, kopējā summa sasniedz Komisijas Regulas Nr.1083/2006 39.pantā noteikto (t.i. 50 000 000 EUR), tiek sagatavots lielā projekta iesniegums Eiropas Komisijai atbilstoši Ministru kabineta 2007.gada 26.jūnija noteikumos Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” ietvertajiem nosacījumiem (attiecīgi noteikumu projekta 5.punkts). Noteikumu projekts papildināts ar 9.7.apakšpunktu (attiecīgi noteikumu projekta 2.punkts), kas ietver lielā projekta iesnieguma grozījumu izvērtēšanas, grozījumu veikšanas un tālākās virzības nosacījumus.
2. Lai pilnveidotu infrastruktūras izmantošanas proporcijas aprēķināšanas un kontroles nosacījumus, noteikumus Nr.44 paredzēts papildināt ar jaunu 10.11.1 apakšpunktu, nosakot, ka Sadarbības iestāde pārliecinās par minimālā finansējuma piesaisti kopējo projekta izmaksu ietvaros (attiecīgi noteikumu projekta 3.punkts). Vienlaikus tiek precizēts 10.15.apakšpunkts, papildinot ar nosacījumu, ka Sadarbības iestāde izstrādā arī iekšējo procedūru aprakstu noteiktajai funkcijai infrastruktūras izmantošanas proporcijas aprēķinu un ievērošanas kontrolei (attiecīgi noteikumu projekta 4.punkts). Papildus tehniski precizēts noteikumu Nr.44 29.2.punkts (attiecīgi noteikumu projekta 10.punkts).
3. Lai nodrošinātu Ministru kabineta 2012.gada 12.jūnija sēdes protokollēmuma (prot. Nr.33  53.§) 3.punkta izpildi, nepieciešams pagarināt uzdevuma izpildes termiņu līdz 2014.gada 31.decembrim, attiecīgi pievienojot noteikumu projektam protokollēmuma projektu. Ar noteikumu projektu plānots atrisināt anotācijas I. sadaļas 2.punktā minētās problēmas.
 |
|  5. | Projekta izstrādē iesaistītās institūcijas | Noteikumu projekta izstrādei speciāla darba grupa netika veidota. |
|  6. | Iemesli, kādēļ netika nodrošināta sabiedrības līdzdalība | Noteikumu projekts neparedz stingrākās prasības nekā jau noteiktas noteikumos Nr.44, izņemot prasības attiecībā uz lielā projekta īstenošanu, kas noteiktas atbilstoši Komisijas Regulas Nr.1083/2006 minimālām prasībām, līdz ar to sabiedrības līdzdalība nav nepieciešama. |
|  7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Stacionārās veselības aprūpes iestādes un valsts apmaksāto stacionāro veselības aprūpes pakalpojumu saņēmēji. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. | Tiesiskā regulējuma finansiālā ietekme | **Tiešās finansiālās izmaksas**Noteikumu projektam nav ietekmes uz tiešajām finansiālajām izmaksām. **Netiešās finansiālās izmaksas**Noteikumu projektam nav ietekmes uz netiešajām finansiālajām izmaksām. **Ietekme uz ienākumiem**Noteikumu projektam nav ietekmes uz ienākumiem. |
|  4. | Tiesiskā regulējuma nefinansiālā ietekme | Projekts šo jomu neskar |
|  5. | Administratīvās procedūras raksturojums | Projekts šo jomu neskar |
|  6. | Administratīvo izmaksu monetārs novērtējums | Projekts šo jomu neskar |
|  7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013. | Turpmākie trīs gadi (tūkst. LVL) |
| 2014. | 2015. | 2016. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2013. gadu | Izmaiņas, salīdzinot ar 2013. gadu | Izmaiņas, salīdzinot ar 2013. gadu |
| **1. Budžeta ieņēmumi:** | **18 301,2** | **0,0** | **-889,1** | **-5 335,6** | **-18 301,2** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi: | 18 301,2 | 0,0 | -889,1 | -5 335,6 | -18 301,2 |
|  1.2. valsts speciālais budžets | 0,0 | 0,0 | 0,0 | 0,0 | 0,0 |
|  1.3. pašvaldību budžets | 0,0 | 0,0 | 0,0 | 0,0 | 0,0 |
| **2. Budžeta izdevumi:** | **19 442,8** | **0,0** | **-483,7** | **-6 273,3** | **-19 442,8** |
|  2.1. valsts pamatbudžets: | 19 442,8 | 0,0 | -483,7 | **-6 273,3** | **-19 442,8** |
|  2.2. valsts speciālais budžets | 0,0 | 0,0 | 0,0 | 0,0 | 0,0 |
|  2.3. pašvaldību budžets | 0,0 | 0,0 | 0,0 | 0,0 | 0,0 |
| **3. Finansiālā ietekme:** | **-1 141,6** | **0,0** | **-405,4** | **937,7** | **1 141,6** |
|  3.1. valsts pamatbudžets | **-**1 141,6 | 0,0 | -405,4 | 937,7 | 1 141,6 |
|  3.2. speciālais budžets | 0,0 | 0,0 | 0,0 | 0,0 | 0,0 |
|  3.3. pašvaldību budžets | 0,0 | 0,0 | 0,0 | 0,0 | 0,0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar „+” zīmi) | X | 0,0 | 0,0 | 0,0 | 0,0 |
| 0,0 | 0,0 | 0,0 | 0,0 |
| 0,0 | 0,0 | 0,0 | 0,0 |
|  5. Precizēta finansiālā ietekme: | X | **0,0** | **0,0** | **0,0** | **0,0** |
|  5.1. valsts pamatbudžets | 0,0 | 0,0 | 0,0 | 0,0 |
|  5.2. speciālais budžets | 0,0 | 0,0 | 0,0 | 0,0 |
|  5.3. pašvaldību budžets | 0,0 | 0,0 | 0,0 | 0,0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā, ka ES fondu Sadarbības iestādes funkcijas pilda Centrālā finanšu un līgumu aģentūra, valsts budžeta finansējumu avansiem un atmaksām ES fondu finansējuma saņēmējiem, kas īsteno 3.1.5.3.1.apakšaktivitātes projektus, plāno Finanšu ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2007-2013)”. Budžeta ieņēmumi ir ERAF daļa un budžeta izdevumi ir kopējie nepieciešamie ERAF un valsts budžeta līdzekļi attiecīgajā gadā.Atbilstoši darbības programmas papildinājumā „Infrastruktūra un pakalpojumi” ietvertajam finanšu plānam 3.1.5.3.1.apakšaktivitātei pieejamais kopējais attiecināmais finansējums ir 141 794 220 LVL, tai skaitā ERAF finansējuma apmērs ir 120 075 088 LVL un valsts budžets 10 700 320 LVL, pārējo 3.1.5.3.1.apakšaktivitātes līdzfinansējumu veido privātais finansējums, ko nodrošina projekta iesniedzējs, ne mazāk kā 11 018 812 LVL.3.1.5.3.1.apakšaktivitātes ieviešana tika uzsākta 2009.gadā un tās projektu īstenošanai finansējuma piesaiste nodrošināta šādos apmēros:* 3.1.5.3.1.apakšaktivitātes īstenošanai 2009.gadā tika piesaistīts finansējums 14 562 438 LVL apmērā, t.sk., ERAF finansējums 12 526 839 LVL un valsts budžeta finansējums 2 035 599 LVL;
* 3.1.5.3.1.apakšaktivitātes īstenošanai 2010.gadā tika piesaistīts finansējums 19 476 641 LVL apmērā, t.sk., ERAF finansējums 17 582 191 lats un valsts budžeta finansējums 1 894 450 LVL;
* 3.1.5.3.1.apakšaktivitātes īstenošanai 2011.gadā tika piesaistīts finansējums 26 595 671 LVL apmērā, t.sk., ERAF finansējums 23 824 101 lats un valsts budžeta finansējums 2 771 570 LVL;
* 3.1.5.3.1.apakšaktivitātes īstenošanai 2012.gadā tika piesaistīts finansējums 18 754 272 LVL apmērā,t.sk., ERAF finansējums 17 647 922 LVL un valsts budžeta finansējums 1 106 350 LVL;
* 3.1.5.3.1.apakšaktivitātes īstenošanai 2013.gadā atbilstoši likumam „Par valsts budžetu 2013.gadam” tika piesaistīts finansējums 19 442 804 LVL apmērā,t.sk., ERAF finansējums 18 301 246 LVL un valsts budžeta finansējums 1 141 558 LVL;
* 3.1.5.3.1.apakšaktivitātes īstenošanai 2014.gadā plānots piesaistīt finansējumu 18 959 132 LVL apmērā,t.sk., ERAF finansējums 17 412 210 LVL un valsts budžeta finansējums 1 546 922 LVL;
* 3.1.5.3.1.apakšaktivitātes īstenošanai 2015.gadā plānots piesaistīt finansējumu 12 984 450 LVL apmērā, t.sk., ERAF finansējums 12 780 579 LVL un valsts budžeta finansējums 203 871 LVL. Pēc noteikumu projekta apstiprināšanas 3.1.5.3.1.apakšaktivitātes īstenošanai 2015.gadā piesaistāmā finansējuma apmērs būs 13 169 537 LVL, t.sk., ERAF finansējums 12 965 666 LVL un valsts budžeta finansējums 203 871 LVL.

Uz 2013.gada martu 3.1.5.1.2.apakšaktivitātes projektu ietvaros konstatēts ES fondu līdzfinansējuma pārpalikums 185 087 LVL un 3.1.5.3.1.apakšaktivitātes projektu ietvaros konstatēts ES fondu līdzfinansējuma pārpalikums 69 867,06 LVL, tajā skaitā ERAF finansējums 59 387,00 LVL un privātais finansējums, ko nodrošina projekta iesniedzējs 10 480,06 LVL. Lai nodrošinātu racionālu ES fondu līdzekļu izlietošanu 3.1.5.1.2.apakšaktivitātes ietvaros, konstatēto pārpalikumu 185 087 LVL (263 355 eiro) apmērā (neatbilstoši veiktie izdevumi un projektu ietvaros izveidojies salētinājums līdz 2012.gada 8.maijam) kopā ar privāto līdzfinansējumu 32 662 LVL (46 474 eiro) apmērā plānots novirzīt 3.1.5.3.1.apakšaktivitātes BKUS projekta īstenošanai. Līdz ar to pēc noteikumu projekta apstiprināšanas 3.1.5.3.1.apakšaktivitātes pieejamais kopējais attiecināmais finansējums būs 142 011 969 LVL (202 064 827 eiro), t.sk. ERAF finansējuma apmērs 120 260 175 LVL (171 114 813 eiro), valsts budžets 10 700 320 LVL (15 225 184 eiro) un privātais finansējums, ko nodrošina projekta iesniedzējs, ne mazāk kā 11 051 474 LVL (15 724 831 eiro). Noteikumu projekta īstenošana tiks nodrošināta esošo finanšu līdzekļu ietvaros, līdz ar to noteikumu projekta finansiālā ietekme uz valsts budžetu 2013.gadā un turpmākajos gados ir 0. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Noteikumu projekta īstenošana tiks nodrošināta Finanšu ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2007-2013)” esošo finanšu līdzekļu ietvaros, līdz ar to noteikumu projekta finansiālā ietekme uz valsts budžetu 2013.gadā un turpmākajos gados ir 0.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt atbilstošus grozījumus Ministru kabineta 2010.gada 12.janvāra noteikumos Nr.33 „Noteikumi par darbības programmas “Infrastruktūra un pakalpojumi” papildinājuma 3.1.5.1.2.apakšaktivitāti “Veselības aprūpes centru attīstība”. |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar tiesību akta projektu tiks pārņemta Komisijas Regula Nr.1083/2006. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav attiecināms |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Komisijas Regula Nr.1083/2006. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Komisijas Regula Nr.1083/2006 39.-41.pants | Noteikumu projekta 7.punkts | Šīs tabulas A ailē minētās ES tiesību akta vienības tiek ieviestas pilnībā. | B ailē minētās projekta vienība neparedz stingrākas prasības nekā šīs tabulas A ailē minētās ES tiesību akta vienības.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

**Anotācijas VI.sadaļa - projekts šo jomu neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Veselības ministrija.Centrālā finanšu un līgumu aģentūra. |
|  2. | Projekta izpildes ietekme uz pārvaldes funkcijām | Projekts šo jomu neskar. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. | Cita informācija | Nav |

Veselības ministre I.Circene

04.12.2013 13:53

3 307

J.Zalcmanis, 67876013

Janis.Zalcmanis@vm.gov.lv